CELEX: 32015D0512
Language: ro
Date: 2015-03-25 00:00:00
Title: Decizia (UE) 2015/512 a Comisiei din 25 martie 2015 de modificare a Deciziei 1999/352/CE, CECO, Euratom de instituire a Oficiului European de Luptă Antifraudă

26.3.2015   
            
            
               RO
            
            
               Jurnalul Oficial al Uniunii Europene
            
            
               L 81/4
            
         DECIZIA (UE) 2015/512 A COMISIEI
   din 25 martie 2015
   de modificare a Deciziei 1999/352/CE, CECO, Euratom de instituire a Oficiului European de Luptă Antifraudă
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 249,
   întrucât:
   
               (1)
            
            
               La 5 noiembrie 2014, în cadrul celei de a 2104-a reuniuni a Colegiului, Comisia a decis să își reorganizeze serviciile și să transfere de la Oficiul European de Luptă Antifraudă către Direcția Generală Afaceri Economice și Financiare sarcinile legate de pregătirea unor inițiative legislative și de reglementare ale Comisiei, având drept scop protecția monedei euro împotriva contrafacerii, sprijinirea în acest domeniu prin intermediul formării și al asistenței tehnice.
            
         
               (2)
            
            
               Decizia 1999/352/CE, CECO, Euratom a Comisiei (1) se modifică după cum urmează:
            
         
               (3)
            
            
               Întrucât reorganizarea serviciilor Comisiei menționată anterior a intrat în vigoare la 1 ianuarie 2015, dispozițiile legale relevante ar trebui actualizate fără întârziere,
            
         ADOPTĂ PREZENTA DECIZIE:
   Articolul 1
   Articolul 2 din Decizia 1999/352/CE, CECO, Euratom se modifică după cum urmează:
   
               1.
            
            
               La alineatul (2), a doua teză se elimină.
            
         
               2.
            
            
               Alineatul (4) se înlocuiește cu următorul text:
               „(4)   Oficiul răspunde de pregătirea unor inițiative legislative și de reglementare ale Comisiei, având drept scop combaterea fraudei, în conformitate cu alineatul (1).”
            
         Articolul 2
   Prezenta decizie intră în vigoare în prima zi de după data publicării în Jurnalul Oficial al Uniunii Europene.
   
      Adoptată la Bruxelles, 25 martie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  Decizia 1999/352/CE, CECO, Euratom a Comisiei din 28 aprilie 1999 de instituire a Oficiului European de Luptă Antifraudă (OLAF) (JO L 136, 31.5.1999, p. 20).